Brûlures volontaires dans un bain public
Material: papyrus
Place: Arsinoites
Categories: Eingabe
Philista an den König
Verbrühungen in einem öffentlichen Bad durch Zusammenstoß mit einem heißes Wasser transportierenden Träger
βασιλεῖ Πτολεμαίωι χαίρειν Φιλίστα Λυσίου, τῶν κατοικουσῶν [ἐ]ν Τρικωμίαι. ἀδικοῦμαι ὑπὸ Πε
τεχῶντος. λουομένης γάρ μου ἐν τῶι βαλανείωι τῶι ἐν τῆι προειρ[η]μένηι κώμηι,  α, Τῦβι ζ, πα
ραχέων ἐν τῶι γυναικείωι [θό]λωι, ἐγβεβηκυίας μου ὥστε ζμήσασθ[αι], εἰσενέγκας θερμοῦ τὰς ἀρυταί
νας καστεσκέδασέν μου  καὶ κατέκαυσεν τήν τε κοιλίαν καὶ τὸν ἀριστερὸν μηρὸν ἕως τοῦ γόνατος 
ὥστε καὶ κινδυνεύειν με·  εὑροῦσα παρέδωκα Νεχθοσίρι τῶι ἀρχιφυλακίτηι τῆς κώμης, παρόν
τος Σίμωνος τοῦ ἐπιστάτου. δέομαι οὖν σου, βασιλεῦ, εἴ σοι δοκεῖ, ἱκέτις ἐπὶ σὲ καταπεφευγυῖα, μὴ περι
ιδεῖν με οὕτως ἠνομημένην, χειρόβιον οὖσαν, ἀλλὰ προστάξαι Διοφ[ά]νει τῶι στρατηγῶι γράψαι Σίμωνι 
τῶι ἐπιστάτηι καὶ Νεχθοσίρι τῶι φυλακίτηι ἀναγαγεῖν ἐφʼ 
αὑτὸν τὸν Πετεχῶντ[α ὅ]πως Διοφάνης ἐπισκέψηται περὶ 
τούτων, ἵνʼ ἐπὶ σὲ καταφυγοῦσα, βασιλεῦ, τὸν πάντων κοινὸν εὐ[ερ]γέτην, τοῦ δικαίου τύχω. 
εὐτύχει. 
 Σίμωνι ἀπόστειλον τὸν ἐνκαλούμενον.  α, Γ[ορπι]αίου κη, Τῦβι ιβ.
α, Γορπιαίου κη, Τῦβι ιβ. 
Φιλίστα πρὸς Πετεχῶντα 
παραχύτην περὶ τοῦ κατα
κεκαῦσθαι.